b"\n_START_ARTICLE_\nFundamentalistiske Jesu Kristi Kirke af Sidste Dages Hellige\n_START_PARAGRAPH_\nDen Fundamentalistiske Jesu Kristi Kirke af Sidste Dages Hellige (eng: The Fundamentalist Church of Jesus Christ of Latter Day Saints, FLDS) er et kristent trossamfund, der opstod i 1930'erne, da dens grundl\xc3\xa6ggere forlod Mormonkirken, Jesu Kristi Kirke af Sidste Dages Hellige._NEWLINE_Opsplitningen skete hovedsageligt p\xc3\xa5 grund af hovedkirkens beslutning om at afskaffe flerkoneri og ekskommunikere deltagere i s\xc3\xa5danne \xc3\xa6gteskaber. Kirken Fundamentalistiske Jesu Kristi Kirke af Sidste Dages Hellige er i dag en af de st\xc3\xb8rste fundamentalistiske mormonske retninger og en af de st\xc3\xb8rste ud\xc3\xb8vere af flerkoneri. Trossamfundet Fundamentalistiske Jesu Kristi Kirke af Sidste Dages Hellige har en ansl\xc3\xa5et 8.000 medlemmer, hovedsageligt i Hildale og Colorado City p\xc3\xa5 hver sin side af delstatsgr\xc3\xa6nsen mellem Utah og Arizona, USA._NEWLINE_For tiden k\xc3\xb8rer der en serie p\xc3\xa5 kanal 4, der handler om en fundamentalistisk mormonsk familie i Utah. Serien hedder Big Love._NEWLINE_Lederen Warren Jeffs, som afsoner en livstidsdom pga. voldt\xc3\xa6gt, beskyldes for at have samme synspunkter som Hitler. Angiveligt skulle han have 80 koner. Han leder stadig kirken som profet fra f\xc3\xa6ngslet."